《秋兴八首 其三》
明代·张萱

云净天空大火流，芦花枫叶正悠悠。愁来昨日非今日，病起逢秋始当秋。

空说洛阳曾哭汉，亦闻元直不归刘。如何九辨悲无限，却向西风十二楼。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。